钦定古今图书集成/理学汇编/字学典/第073卷 > 《赵希鹄洞天清录》 > 《淳化阁帖》
## 钦定古今图书集成/理学汇编/字学典/第073卷 > 《赵希鹄洞天清录》 > 《淳化阁帖》

太宗朝搜访古人墨迹，令王著铨次，用枣木板摹刻
十张于秘阁，故时有银锭纹，前有界行《目录》者是也。
当时用李廷珪墨拓打手揩之不污手，惟亲王、宰执、
使相拜除，乃赐一本，人间罕得。当时每本价已百贯
文。至庆历间，禁中火灾，其板不存。今所见阁帖，多乏
精神，焉有《绛帖》以阁本重摹，而《秘阁》反不如《绛帖》精
“神乎。”则此可以观也。